Vyhodnotenie medzirezortného pripomienkového konania

Posúdenie dvojstrannej zmluvnej základne medzi Slovenskou republikou a Talianskou republikou a návrh na uzatvorenie Memoranda o porozumení medzi vládou Slovenskej republiky a vládou Talianskej republiky o dohodách, ktorými sa riadia slovensko–talianske dvojstranné vzťahy. 

Spôsob pripomienkového konania	 	
Počet vznesených pripomienok, z toho zásadných	18  / 5 	
Počet vyhodnotených pripomienok	18 	
		
Počet akceptovaných pripomienok, z toho zásadných	11  / 1 	
Počet čiastočne akceptovaných pripomienok, z toho zásadných	1  / 0 	
Počet neakceptovaných pripomienok, z toho zásadných	6  / 4 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo pôdohospodárstva Slovenskej republiky 	 	 	x 	 	
2 .	Ministerstvo výstavby a regionálneho rozvoja Slovenskej republiky 	 	 	x 	 	
3 .	Generálna prokuratúra Slovenskej republiky 	1 (1o,0z) 	 	 	 	
4 .	Ministerstvo kultúry Slovenskej republiky 	 	 	x 	 	
5 .	Ministerstvo práce, sociálnych vecí a rodiny Slovenskej republiky 	 	 	x 	 	
6 .	Ústredie práce, sociálnych vecí a rodiny 	 	 	 	x 	
7 .	Centrum pre medzinárodnoprávnu ochranu detí a mládeže 	 	 	 	x 	
8 .	Podpredseda vlády SR pre vedomostnú spoločnosť, európske záležitosti, ľudské práva a menšiny 	 	 	x 	 	
9 .	Európske spotrebiteľské centrum 	 	 	 	x 	
10 .	Ministerstvo hospodárstva Slovenskej republiky 	 	 	x 	 	
11 .	Ministerstvo zdravotníctva Slovenskej republiky 	 	 	x 	 	
12 .	Odbor vládnej agendy Úradu vlády 	1 (1o,0z) 	 	 	 	
13 .	Ministerstvo vnútra Slovenskej republiky 	7 (7o,0z) 	 	 	 	
14 .	Ministerstvo financií Slovenskej republiky 	 	 	x 	 	
15 .	Ministerstvo školstva Slovenskej republiky 	 	 	x 	 	
16 .	Ministerstvo zahraničných vecí Slovenskej republiky 	 	 	 	x 	
17 .	Ministerstvo obrany Slovenskej republiky 	6 (1o,5z) 	 	 	 	
18 .	Štátny dopravný úrad 	 	 	 	x 	
19 .	Ministerstvo spravodlivosti Slovenskej republiky 	1 (1o,0z) 	 	 	 	
20 .	Odbor Centrálneho verejného obstarávania 	 	 	 	x 	
21 .	Ministerstvo dopravy, pôšt a telekomunikácií Slovenskej republiky 	 	 	x 	 	
22 .	Ministerstvo životného prostredia Slovenskej republiky 	 	 	x 	 	
23 .	Úrad pre reguláciu sieťových odvetví 	 	 	x 	 	
24 .	Národný bezpečnostný úrad 	 	 	x 	 	
25 .	Najvyšší kontrolný úrad Slovenskej republiky 	2 (2o,0z) 	 	 	 	
	SPOLU	18 (13o,5z) 	0 (0o,0z) 	13 	6 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
GP SR 	Všeobecne 
Generálna prokuratúra Slovenskej republiky k návrhu predmetného materiálu, ktorý ste zaslali na pripomienkové konanie oznamom č. 001.134/2010-MEPO z 28. januára 2010, uplatňuje nasledovné pripomienky. 

V dôsledku vývoja európskej legislatívy v oblasti justičnej spolupráce v trestných veciach boli niektoré články bilaterálnej Zmluvy medzi Československou socialistickou republikou a Talianskou republikou o právnej pomoci v občianskych a trestných veciach (publikovaná pod č. 508/1990 Zb.) prekonané. Napriek tomu je však predmetná zmluva v ostatných častiach stále aktuálna a použiteľná, preto navrhujeme jej potvrdenie v rámci platnej zmluvnej základne s Talianskou republikou. 

Disproporcie uvedenej bilaterálnej zmluvy boli zistené v nasledujúcich článkoch. 

1. V článku 3 odsek 3 sú uvedené pôvodne ústredné orgány ČSSR. 

Čl. 3 – Vymedzenie pojmov 

(3) Na účely tejto Zmluvy sú ústrednými orgánmi v Československej socialistickej republike Generálna prokuratúra Československej socialistickej republiky, Ministerstvo spravodlivosti Českej socialistickej republiky a Ministerstvo spravodlivosti Slovenskej socialistickej republiky; v Talianskej republike Ministerstvo spravodlivosti. 

2. Úprava uvedená v článku 4 už v súčasnosti predstavuje podstatne nižší štandard spôsobu styku v oblasti justičnej spolupráce v trestných veciach ako umožňuje článok 53 odsek 1 Schengenského vykonávacieho dohovoru (Ú.v. ES č. L 239 z 22/09/2000 str. 0019-0062), ktorý umožňuje priamy styk orgánov dožadujúceho štátu s orgánmi dožiadaného štátu. 

Čl. 4 – Spôsob styku 

Justičné orgány zasielajú žiadosti o doručenie písomností a o poskytnutie právnej pomoci, pokiaľ táto Zmluva neustanovuje inak, prostredníctvom svojich ústredných orgánov. 

3. Úprava extradície osôb na účely trestného konania alebo výkonu trestu, resp. ochranného opatrenia, medzi Slovenskou republikou a Talianskou republikou uvedená v dvojstrannej zmluve (články 16, 30, 31) v súčasnosti predstavuje podstatne nižší štandard, aký zabezpečuje Rámcové rozhodnutie Rady 2002/584/SVV z 13. júna 2002 o európskom zatýkacom rozkaze a vydávacom konaní medzi členskými štátmi (Ú.v. ES L 190, 18.07.2002), ktoré bolo implementované do právnych poriadkov oboch zmluvných štátov (viď § 4 zákona č. 403/2004 o európskom zatýkacom rozkaze a o zmene a doplnení niektorých zákonov). 
 	O 	A 	Predkladateľ berie pripomienku na vedomie. Zmluva ostáva na zozname platných zmluvných dokumentov. Uzavretie prípadnej novej zmluvy je však plne v kompetencii gestora, ktorým je Ministerstvo spravodlivosti SR. 	
OVA 	m. č. 001.134/2010-MEPO 
I. Materiál: 
str. 1, 2. r.: „slovensko –“ nahradiť „slovensko-“ 
3. r.: „talianske“ nahradiť „-talianske“ 
ods. 2, 2. r.: „republiky“ nahradiť „Republiky“ 
ods. 3, 2. r.: „za účelom“ nahradiť „s cieľom“ 
ods. 8, 1. r.: „dolu podpísaní“ nahradiť „podpísaní“ 

II. Správa: 
str. 1, ods. 1, 4. r.: „v zmysle ktorého“ nahradiť „v ktorého zmysle“ 
ods. 2, 4. r.: medzi slová „nefunkčnosti rušia“ vložiť čiarku 
7. r.: „t.j.“ nahradiť „t. j.“ 
ods. 3, 3. r.: medzi slová „dokumentov uzavretých“ vložiť čiarku 
8. r.: „Protokol“ nahradiť „protokol“ 
ods. 4, 4. r.: medzi slová „podmienok potrebných“ vložiť čiarku 
ods. 5, 2. r.: medzi slová „zmeny ako“ vložiť čiarku 
4. r.: za „2009“ vložiť čiarku 
6. r.: „31.12.1992“ nahradiť „31. 12. 1992“ – podobne písať aj všetky 
ďalšie dátumy 
str. 2, ods. 1, 4. r.: „slovensko – talianske“ nahradiť „slovensko-talianske“ – aj vo 
všetkých ďalších prípadoch a gramatických pádoch 
„Memorandum“ nahradiť „memorandum“ – aj vo všetkých ďalších 
prípadoch a gramatických pádoch, keď sa neuvádza celý názov 

III. Obal: 
8. r.: „slovensko –“ nahradiť „slovensko-“ 
9. r.: „talianske“ nahradiť „-talianske“ 

IV. Návrh uznesenia: 
5. r.: „posúdenie“ nahradiť „Posúdenie“ 
A.1., 2. – 3. r. – technicky upraviť 
5. r.: za „vzťahy doplniť bodkočiarku 
B.1., 2. r.: „slovensko –“ nahradiť „slovensko-“ 
3. r.: „talianske“ nahradiť „-talianske“ 
za „vzťahy“ doplniť bodkočiarku 
C.1., 4. r.: za „SR“ doplniť bodku 

V. Predkladacia správa: 
str. 1, 1. r. – vynechať 
ods. 4, 7. r.: medzi slová „schvaľovanie sa“ vložiť čiarku. 

 	O 	A 	 	
MV SR 	v Správe 
• v šiestom odseku v predposlednej vete slovo „nazvaniu“ nahradiť slovom „názvu“ (rovnako tiež v štvrtom odseku predkladacej správy). 	O 	A 	 	
MV SR 	v Správe 
• v piatom odseku, v poslednej vete slová „dokumentov v ostane“ nahradiť slovami „dokumentov zostane“, 	O 	A 	 	
MV SR 	v Správe 
• v druhom odseku, v druhej vete slová „,resp. ktoré sa z dôvodu neaktuálnosti, prekonanosti a nefunkčnosti rušia.“ Preformulovať takto: „, resp. ktoré z dôvodu neaktuálnosti, prekonanosti a nefunkčnosti zanikajú.", 	O 	A 	 	
MV SR 	vlastný materiál v AJ 
• v preambule vo štvrtom odseku názvy „Slovak Ministry of Foreign Affaires“ a „Italian Ministry of Foreign Affaires“ nahradiť názvymi „Ministry of Foreign Affairs of the Slovak Republic“ a „Ministry of Foreign Affairs of the Republic of Italy“. 	O 	ČA 	Akceptuje sa okrem prepisu názvu Talianskej republiky v anglickom jazyku z dôvodu uvedeného vo vyhodnotení nasledujúcej pripomienky. 	
MV SR 	vlastný materiál v AJ 
• v celom texte názov „the Italian Republic“ nahradiť názvom „the Republic of Italy“ v súlade s názvom, ktorý je uvedený v listine diplomatického zboru, 	O 	N 	Znenie memoranda v anglickom jazyku navrhla talianska strana vrátane oficiálneho názvu Talianskej republiky v anglickom jazyku. Slovenská strana rešpektuje želanie talianskej strany na spôsob prepisu názvu Talianskej republiky v anglickom jazyku.  	
MV SR 	vlastný materiál v SJ 
• v preambule v piatom odseku slovo „dohody“ nahradiť slovným spojením „zmluvné dokumenty“, nakoľko konštitutívny výpočet neobsahuje iba vládne dohody, ale aj prezidentské zmluvy. 	O 	A 	 	
MV SR 	vlastný materiál v SJ 
• v preambule vo štvrtom odseku slovo „vykonané“ nahradiť slovom „uskutočnené“, 	O 	A 	 	
MO SR 	Obal 
V súlade s čl. 18 Pravidiel pre uzatváranie medzinárodných zmlúv a zmluvnú prax schválených uznesením vlády Slovenskej republiky č. 743/2009 z 21. októbra 2009 a s čl. 4 Smernice na prípravu na prípravu a predkladanie materiálov na rokovanie vlády Slovenskej republiky schválenej uznesením vlády Slovenskej republiky č. 512 z 13. júna 2001 odporúčame upraviť poradie jednotlivých častí v rubrike obsah materiálu. 	O 	N 	Pripomienku nie je možné akceptovať, nakoľko obal materiálu je šablóna generovaná Portálom právnych predpisov, ktorý automaticky zoraďuje časti materiálu bez toho, aby predkladateľ mal možnosť uvedenú šablónu meniť. 	
MO SR 	Vlastný materiál 
Predkladaný návrh Memoranda o porozumení medzi vládou Slovenskej republiky a vládou Talianskej republiky o dohodách, ktorými sa riadia slovensko – talianske dvojstranné vzťahy (ďalej len „memorandum“) obsahuje výpočet medzinárodných zmlúv nielen vládnej povahy ale aj medzinárodných zmlúv prezidentskej povahy. Ako uvádzate v časti Posúdenie stavu dvojstrannej zmluvnej základne medzi Slovenskou republikou a Talianskou republikou, bol v súvislosti s predmetným posúdením vypracovaný „zoznam dvojstranných zmluvných dokumentov, ktoré zostávajú v platnosti, resp. ktoré sa z dôvodu neaktuálnosti, prekonanosti a nefunkčnosti rušia. V rámci tohto procesu je nutné postupovať v súlade s vnútroštátnymi právnymi predpismi a návrhy na ukončenie platnosti medzinárodnej zmluvy sa predkladajú na schválenie orgánu, z ktorého plnej moci bola zmluva uzavretá, t.j. pri vládnych zmluvách, vláde SR a pri prezidentských zmluvách, Národnej rade SR a následne prezidentovi SR.“ Z uvedeného vyplýva, že k dôvodom uznania zmluvy za ukončenú sa vyjadruje v súlade s vnútroštátnym právnym poriadkom aj ten orgán, do ktorého pôsobnosti patrí kompetencia schvaľovať resp. vyjadrovať za Slovenskú republiku súhlas byť touto zmluvou viazaný. Nakoľko podpisom memoranda sa opätovne vyjadruje súhlas Slovenskej republiky ako sukcesora po bývalej Českej Slovenskej Federatívnej Republike byť vymedzeným okruhom zmlúv viazaný, považujeme potrebné predložiť materiál na rokovanie Národnej rady Slovenskej republiky, nakoľko jej patrí právomoc vyslovovať súhlas s prezidentskými zmluvami. 	Z 	N 	Generálny súhlas Slovenskej republiky ako sukcesora po bývalej Českej a Slovenskej Federatívnej Republike byť viazanou medzinárodnými zmluvami , ktorých zmluvnou stranou bola do 31.12.1992 ČSFR, bol daný Vyhlásením Národnej rady Slovenskej republiky k parlamentom a národom sveta z 3. decembra 1992 (uznesenie číslo 86), a preto nie je potrebné žiadať NR SR o dodatočný súhlas s platnosťou zmlúv. Platnosť zmlúv uvedených v prílohe II zanikla či už ich splnením alebo nahradením inými zmluvami (napr. u zmluvy o zamedzení dvojitého zdanenia z roku 1973 zmluvou o zamedzení dvojitého zdanenia z roku 1985). V tomto prípade nejde o ukončenie platnosti výpoveďou, ale o zánik zmluvy splnením jej účelu resp. nadobudnutím platnosti inej zmluvy. Rozpor bol odstránený počas rozporového konania dňa 10.02.2010. MO na pripomienke netrvá.  	
MO SR 	Vlastný materiál 
Súčasťou materiálu ďalej nie je zoznam ostatných zmlúv, ktorých platnosť sa považuje za ukončenú. V prípade, že sa v tomto okruhu zmlúv majú nachádzať aj zmluvy prezidentskej povahy, je potrebné zabezpečiť schválenie zo strany dotknutého orgánu v súlade s vnútroštátnymi právnymi predpismi, t. j. Národnej rady Slovenskej republiky. Uvedený zoznam je potrebné doplniť. 	Z 	A 	Do materiálu bol doplnený aj zoznam zmlúv, ktorých platnosť zanikla. Ako sa uvádza v predposlednom odseku správy, vzhľadom na skutočnosť, že platnosť týchto zmluvných dokumentov zanikla, pretože boli splnené alebo nahradené novými zmluvami, nie je potrebné z hľadiska vnútroštátneho právneho poriadku SR prijímať osobitné rozhodnutie o ukončení ich platnosti. 	
MO SR 	Posúdenie stavu dvojstrannej zmluvnej základne medzi Slovenskou republikou a Talianskou republikou 
V prvom odseku tejto časti predkladaného materiálu sa v súvislosti so sukcesiou Slovenskej republiky do medzinárodných zmlúv po bývalej Českej a Slovenskej Federatívnej Republike odvolávate na článok 153 Ústavy Slovenskej republiky, ktorý ustanovuje, že „na Slovenskú republiku prechádzajú práva a povinnosti z medzinárodných zmlúv, ktorými je Česká a Slovenská Federatívna Republika viazaná, a to v rozsahu ustanovenom ústavným zákonom Českej a Slovenskej Federatívnej Republiky alebo v rozsahu dohodnutom medzi Slovenskou republikou a Českou republikou.“ V nadväznosti na tento článok je potrebné uviesť: 
-presné ustanovenie a číslo ústavného zákona, ktorý určuje rozsah práv a povinností vyplývajúcich z uvedených medzinárodných zmlúv, ktoré prechádzajú na Slovenskú republiku, 
-resp. názov, miesto a dátum podpisu dohody medzi Slovenskou republiky a Českou republikou, ktorá vymedzuje rozsah práv a povinností vyplývajúcich z uvedených medzinárodných zmlúv, ktoré prechádzajú na Slovenskú republiku. 
 	Z 	N 	Pripomienku nie je možné akceptovať, pretože základný princíp sukcesie uvedený v čl. 135 Ústavy SR nikdy nebol potvrdený osobitným ústavným zákonom, alebo zmluvou uzatvorenou s Českou republikou. Potvrdenie právneho nástupníctva Slovenskej republiky do všetkých zmlúv, ktorými bola ČSR, ČSSR a ČSFR do 31.12.1992 viazaná bolo vykonané Vyhlásením Národnej rady Slovenskej republiky k parlamentom a národom sveta, ktoré bolo schválené Národnou radou Slovenskej republiky uznesením z 3. decembra 1992 (číslo 86). Pripomienka je z tohto dôvodu obsolétna. Rozpor bol vyriešený počas rozporového konania dňa 10.02.2010. MO na pripomienke netrvá. 	
MO SR 	
Posúdenie stavu dvojstrannej zmluvnej základne medzi Sloven-skou republikou a Talianskou republikou 
 
V prvom odseku tejto časti materiálu sa ďalej odvolávate na vyhlásenie Národnej rady Slovenskej republiky z 3. decembra 1992. Predmetné Vyhlásenie Národnej rady Slovenskej republiky o členstve Slovenskej republiky v Rade Európy a prevzatí záväzkov z medzinárodných zmlúv (číslo 85): 
- rieši výhradne záväzky z medzinárodných zmluvných dokumentov otvorených pre nečlenské štáty Rady Európy, ktorých zmluvnou stranou bola k určenému dňu Česká a Slovenská Federatívna Republika, a to vrátane výhrad a vyhlásení k ich ustanoveniam, urobeným Českou a Slovenskou Federatívnou republikou, t. j. jedná sa o vymedzený okruh medzinárodných zmlúv, u ktorých bol proces vyslovenia súhlasu zo strany štátu už ukončený; 
-v prípade, že u týchto dokumentov nebol proces vyslovenia súhlasu príslušnými ústavnými orgánmi Českej a Slovenskej Federatívnej Republiky ukončený, t. j. došlo k ich podpisu, ale nie ešte k ratifikácii, sa budú považovať za podpísané Slovenskou republikou a proces vnútroštátneho schvaľovania zmluvy bude ďalej ukončený v súlade s Ústavou Slovenskej republiky. 
Z vyššie uvedeného vyplýva, že v súvislosti s posúdením stavu dvojstrannej zmluvnej základne medzi Slovenskou republikou a Talianskou republikou nie je na mieste sa odvolávať na citované vyhlásenie Národ-nej rady Slovenskej republiky. Odvolávku na vyhlásenie je preto potrebné vypustiť. 
 	Z 	N 	V tomto prípade sa predkladateľ neodvoláva na vyhlásenie Národnej rady Slovenskej republiky o členstve Slovenskej republiky v Rade Európy a prevzatí záväzkov z medzinárodných zmlúv (číslo 85), ako sa Ministerstvo obrany mylne domnieva, ale na Vyhlásenie Národnej rady Slovenskej republiky k parlamentom a národom sveta, ktoré bolo schválené Národnou radou Slovenskej republiky uznesením z 3. decembra 1992 (číslo 86), kde sa doslova uvádza "V súlade s platnými normami medzinárodného práva a v rozsahu ním ustanovenom sa Slovenská republika ako jeden z dvoch nástupníckych štátov Českej a Slovenskej Federatívnej Republiky bude považovať s účinnosťou od 1. januára 1993 za viazanú mnohostrannými i dvojstrannými zmluvami a dokumentmi, ktorých stranou bola k tomuto dňu Česká a Slovenská Federatívna Republika." Rozpor bol vyjasnený na rozporovom konaní dňa 10.02.2010. MO SR na pripomienke netrvá. 	
MO SR 	Posúdenie stavu dvojstrannej zmluvnej základne medzi Slovenskou republikou a Talianskou republikou 
V tejto časti materiálu sa taktiež uvádza, že výsledky posúdenia revízie zmluvnej základne medzi Slovenskou republikou a Talianskou republikou zodpovedajú výsledkom pripomienkového konania zo strany gestorských rezortov. Uvedený text je potrebné preformulovať, nakoľko predmetom tohto pripomienkového konania nebolo zabezpečenie podkladov zo strany gestorských rezortov. 	Z 	N 	Pred vykonaním konzultácií v Ríme v roku 1996, ako aj v roku 2010 boli oslovené a o stanovisko k zoznamom zmlúv požiadané gestorské rezorty, ktorými sú ministerstvá, v ktorých gescii sú konkrétne zmluvy nachádzajúce sa v príslušných zoznamoch. Vzhľadom na skutočnosť, že žiadna zo zmlúv nepatrí do gescie MO SR, nebolo toto ministerstvo oslovené a požiadané o stanovisko. Uvedený rozpor bol vyjasnený na rozporovom konaní dňa 10.02.2010. MO SR na pripomienke netrvá. 	
MS SR 	Memorandum - slovenské znenie 
• V závere textu prvého odseku preambuly navrhujeme vo výraze „republiky“ písať veľké začiatočné písmeno „R“. 
• V úvode textu tretieho odseku preambuly navrhujeme nahradiť výraz „vykonané“ výrazom „uskutočnené“ alebo výrazom „konané“. 
• V závere textu štvrtého odseku preambuly navrhujeme nahradiť výraz „dohody“ výrazom „zmluvné dokumenty“. 
 	O 	A 	 	
NKÚ SR 	Predkladacia správa  
v súlade s čl. 7, ods. 1), písm. d) Smernice na prípravu a predkladanie materiálov na rokovanie vlády SR schválenej uznesením vlády SR č. 512 z 13. 6. 2001 v znení zmien a doplnkov navrhujeme doplniť existujúce stručné zhrnutie očakávaného vplyvu v zmysle plného rozsahu doložky pre posudzovanie vplyvov, ktorý je rozpísaný v čl. 9 ods. 1) uvedenej smernice. 	O 	A 	 	
NKÚ SR 	Doložka pre posudzovanie vplyvov  
v súlade s čl. 9, ods. 2) Smernice na prípravu a predkladanie materiálov na rokovanie vlády SR schválenej uznesením vlády SR č. 512 z 13. 6. 2001 v znení zmien a doplnkov navrhujeme doplniť doložku pre posudzovanie vplyvov a následne upraviť obal. 	O 	A